tartuNLP/wikipedia-smugri-20251201 huggingface dataset:
Uhka kampuksella

Uhka kampuksella ("The Hunting Ground") on yhdysvaltalainen dokumenttielokuva vuodelta 2015. Elokuva käsittelee seksuaalista hyväksikäyttöä amerikkalaisilla yliopistokampuksilla.
Elokuvassa kuullaan Lady Gagan elokuvaa varten tekemä kappale ”Til It Happens to You”, joka oli ehdolla Grammy-palkinnon saajaksi parhaana visuaaliseen mediaan tehtynä lauluna. Kappale kilpaili myös parhaan laulun Oscar-palkinnosta. Elokuva itse oli kilpailemassa parhaan dokumentin Oscar-palkinnosta, sillä se oli mukana 15:n elokuvan listalla, jolta julkistettiin lopulta viisi virallista Oscar-ehdokasta. Elokuva ei kuitenkaan päässyt viiden parhaan joukkoon.
Elokuva esitettiin ensimmäisen kerran Sundancen elokuvajuhlilla 23. helmikuuta 2015 ja televisiossa amerikkalaisella CNN:llä 22. marraskuuta 2015. Kilpaurheilija Jameis Winston yritti estää dokumentin televisioesittämisen, koska dokumentissa väitetään hänen syyllistyneen seksuaalirikokseen opiskeluaikanaan. Suomessa Yle TV1 esitti dokumentin 4. tammikuuta 2016.
Tarina.
Dokumentti esittelee useita tapauksia yhdysvaltalaisilta yliopistokampuksilta, joissa uhrit ovat kertoneet kohtaamastaan seksuaalisesta häirinnästä ja jopa raiskauksista, mutta oppilaitoksen henkilökunta ei ole puuttunut asiaan tarvittavalla vakavuudella. Elokuvassa esitetään, että menettelyn taustalla on korkeakoulujen halu suojella julkisuuskuvaansa ja saada uusia opiskelijoita varmistaakseen rahoituksensa. Dokumentissa käsitellään useita yhdysvaltalaisia yliopistoja, kuten Harvardia, Stanfordia, UNC:ta ja Notre Damea.
Dokumentin pääosissa ovat kaksi UNC:n Pohjois-Carolinan entistä opiskelijaa, Andrea Pino ja Annie E. Clark. He nostavat kanteen entistä oppilaitostaan vastaan, koska katsovat sen rikkoneen sukupuolten tasa-arvoa koskevaa lakia seksuaalisen hyväksikäyttäjän saadessa jäädä kampukselle syyllisyyden toteamisen jälkeen.
Kritiikkiä.
Elokuva on saanut hyviä arvosteluja Yhdysvalloissa. Rotten Tomatoes -elokuvasivuston mukaan 93 prosenttia kriitikoista pitää elokuvaa onnistuneena. Toisaalta elokuvaa on myös kritisoitu ja siinä kerrottu esiintyvän virheitä. Elokuvassa esimerkiksi väitetään, että 20 % amerikkalaisista korkeakouluopiskelijoista kokee seksuaalista väkivaltaa oppilaitoksessaan. Jo ennen dokumentin julkaisua laajasti yhdysvaltalaismediassa esillä ollut luku perustuu kuitenkin tutkimukseen vuodelta 2007, joka toteutettiin vain kahdessa oppilaitoksessa ja jonka tulokset eivät ole yleistettävissä. Yhdysvaltain oikeusministeriön mukaan oikea luku näyttäisi olevan noin kaksi prosenttia (yhden suhde 53:een).
Keskinen alue (Eritrea)

Keskinen alue (Zoba Maekel) on yksi Eritrean kuudesta aluehallinnon ylimmän tason alueista. Sen keskuksena Eritrean pääkaupunki Asmara (775 000, 2014).
Alueen pinta-ala on 1 300 neliökilometriä.
Keskinen alue jakautuu neljään alialueeseen seuraavasti:
Jääpallon Suomen Cup 2015–2016

Jääpallon Suomen Cup-mestaruus 2015–2016 ratkaistiin seitsemän joukkueen voimin. Alkuottelut pelattiin kahdessa lohkossa, joista kummastakin voittajat selvisivät suoraan loppuotteluun. Loppuotteluun selvisivät Botnia ja Jyväskylän Palloseura. 
Loppuottelu.
Kallion tekojäällä 9. tammikuuta 2016.
Taksi (televisio-ohjelma)

Taksi on suomalainen tositelevisio-ohjelma, jossa seurataan jokaisessa jaksossa kahdeksan tavallisen taksikuskin kyydittämiä asiakkaita viikonloppuöisin. Taksikuskeina toimii Eva, Pieti, Kassu, Jande, Joonas, Teppo, Mummi ja Santeri. Ohjelman kertojana toimii "Salatut elämät" -sarjasta tuttu näyttelijä Jarmo Koski. Ensimmäinen jakso esitettiin Jim-kanavalla 17. syyskuuta 2012, ja asiakkaana nähtiin strippari Irina Tundra.
Aiheesta muualla.
Taksi Telsuoppaassa
HMS Excellent (1787)

HMS Excellent oli Britannian kuninkaallisen laivaston vuonna 1787 vesillelaskettu Arrogant-luokan 74-tykkinen kolmannen luokan linjalaiva.
Valmistus.
Alus tilattiin 9. elokuuta 1781 Joseph Grahamilta Harwichista, missä köli laskettiin maaliskuussa 1782. Se laskettiin vesille 27. marraskuuta 1787 ja valmistui joulukuussa Chathamissa, jolloin valmistuskustannukset olivat 29 746 puntaa 16 shillinkiä ja 11 pennyä. Lisäksi Chathamiin maksettiin takiloinnista 210 puntaa kuusi shillinkiä ja kolme pennyä sekä kuparoinnista 8 513 puntaa yhdeksän shillinkiä ja kuusi pennyä.
Palvelus.
Amiraliteetti antoi 11. toukokuuta 1820 määräyksen aluksen muuttamisesta 58-tykkiseksi neljännen luokan fregatiksi. Muutostyöt aloitettiin joulukuussa 1825, mutta niitä ei saatettu koskaan päätökseen. Alus oli Portsmouthissa vastaanottoaluksena kesäkuussa 1825 ja edelleen tykistökoululaivana 1930. Alus romutettiin lokakuussa 1835 Deptfordissa.
HMS Saturn (1786)

HMS Saturn oli Britannian kuninkaallisen laivaston vuonna 1786 vesillelaskettu Arrogant-luokan 74-tykkinen kolmannen luokan linjalaiva.
Valmistus.
Alus tilattiin 22. joulukuuta 1781 Thomas Raymondilta Northamista, missä köli laskettiin elokuussa 1782. Raymond ajautui konkurssiin marraskuussa 1783, jolloin vastuu aluksen valmistumisesta siirtyi hänen velkojilleen. Alus laskettiin vesille 22. marraskuuta 1786 ja valmistui 5. helmikuuta 1787 reserviin. Valmistuskustannukset olivat 29 422 puntaa 12 shillinkiä ja 10 pennyä. Alus varustettiin 12. kesäkuuta 1790 meripalvelukseen Portsmouthissa, jossa varustamiskustannukset olivat 4 935 puntaa.
Palvelus.
Huhtikuusta joulukuuhun 1813 alus muutettiin Plymouthissa 58-tykkiseksi neljännen luokan fregatiksi. Se otettiin palvelukseen elokuussa päällikkönään James Nash. Alus valtasi 28. toukokuuta 1814 yhdysvaltalaisen 10-tykkisen kaapparin "Hussarin". Marraskuussa päällikkyyden vastaanotti Thomas Brown. Alus poistettiin palveluksesta huhtikuussa 1815.
Lokakuusta joulukuuhun 1817 alukselle tehtiin Plymouthissa korjauksia, joiden päätyttyä se ankkuroitiin. Alus muutettiin syyskuusta joulukuuhun 1825 sairaalalaivaksi Milfordiin. Se siirrettiin 1830 tykistökoululaivaksi ja muutettiin heinäkuusta marraskuuhun 1845 Pembrokessa vastaanottoalukseksi. Amiraliteetti antoi 1. heinäkuuta 1845 määräyksen aluksen muuttamisesta potkurikäyttöiseksi sulkualukseksi, mutta määräys peruutettiin 30. elokuuta. Alus jatkoi vastaanottoaluksena, kunnes se muutettiin lokakuusta 1849 maaliskuuhun 1850 Pembrokessa vartiolaivaksi. Alus romutettiin Amiraliteetin 1. elokuuta 1867 antaman määräyksen mukaisesti Pembrokessa 1. helmikuuta 1868.
Carles Puigdemont

Carles Puigdemont i Casamajó (; 29. joulukuuta 1962) on Katalonian itsenäistymistä kannattava poliitikko, joka toimi Katalonian itsehallintoalueen hallituksen puheenjohtajana eli pääministerinä tammikuusta 2016 lokakuuhun 2017, jolloin Espanja otti Katalonian suoraan hallintaansa. Hän oli sitä ennen Gironan pormestari.
Puigdemont valittiin Katalonian aluejohtajaksi 10. tammikuuta 2016. Hän sai Katalonian parlamentissa 70 puoltoääntä, ja 63 kansanedustajaa äänesti häntä vastaan.
Espanjan mukaan Puigdemont on syyllistynyt separatistisella politiikallaan Espanjan perustuslain vastaiseen kapinaan. Madridilainen tuomioistuin määräsi 2. marraskuuta 2017 Puigdemontin ja seitsemän muuta Espanjan syrjäyttämää Katalonian hallituksen jäsentä vangittavaksi.
Puigdemont oleskeli Belgiassa eikä saapunut Madridiin oikeuden kuultavaksi. Hänet pidätettiin 3. marraskuuta 2017 Brysselissä, kun Espanja oli antanut eurooppalaisen pidätysmääräyksen, mutta belgialainen tuomari päästi hänet vapaaksi 15 tunnin pidätyksen jälkeen. Puigdemont ei saa kuitenkaan poistua Belgiasta luvatta.
Pohjoinen Punaisenmeren alue

Pohjoinen Punaisenmeren alue (Zoba Seménawi-Qeyh-Bahri) on yksi Eritrean kuudesta aluehallinnon ylimmän tason alueista. Sen hallintokeskus on Massawan satamakaupunki (35 000 as., arvio).
Alueen pinta-ala on 27 800 neliökilometriä.
Pohjoinen Punaisenmeren alue jakautuu kymmeneen alialueeseen seuraavasti:
Koodinimi U.N.C.L.E.

Koodinimi U.N.C.L.E. () on vuonna 2015 ensi-iltansa saanut yhdysvaltalainen vakoojista kertova toimintakomedia, jonka on ohjannut Guy Ritchie.
Juoni.
Elokuva sijoittuu vuoteen 1963 ja kertoo kahdesta hyvin erilaisesta vakoojasta: yhdysvaltalainen Napoleon Solo (Henry Cavill) on sulavakäytöksinen entinen mestarivaras, joka vankilatuomion sijaan on päätynyt työskentelemään CIA:n vakoojana ja venäläinen Ilja Kuryakin (Armie Hammer) on äkkipikainen ja karkeakäytöksinen KGB:n vakooja. Toisiaan inhoavat vakoojat päätyvät työskentelemään yhdessä, kun he saavat tehtäväksi etsiä automekaanikko Gaby Tellerin (Alicia Vikander) kauan kadoksissa olleen isän. Hän on natsitiedemies, jonka rikollisjärjestö yrittää saada rakentamaan ydinpommin.
Tuotanto.
Elokuva perustuu 1960-luvulla tehtyyn samannimiseen suosittuun televisiosarjaan, jota Suomessa esitettiin nimellä "Napoleon Solo". Sen oikeudet tuottaja John Davis osti jo vuonna 1993.
Elokuvan ohjaajaksi olivat ehdolla projektin eri vaiheissa muun muassa Matthew Vaughn, David Dobkin ja Steven Soderbergh, mutta lopulta sen ohjasi ja käsikirjoitti Guy Ritchie.
Vastaanotto.
Elokuva on saanut kriitikoilta keskinkertaisia arvosteluja. Rotten Tomatoes -sivuston mukaan 68 prosenttia arvosteluista oli positiivisia ja sivusto on antanut elokuvalle keskimääräisen arvosanan 6,2/10. Metacritic-sivuston mukaan 40 arvostelun perusteella elokuva on saanut 56/100 pistettä.
HMS Elephant (1786)

HMS Elephant oli Britannian kuninkaallisen laivaston vuonna 1786 vesillelaskettu Arrogant-luokan 74-tykkinen kolmannen luokan linjalaiva.
Valmistus.
Alus tilattiin 27. joulukuuta 1781 George Parsonsilta Bursledonista, missä köli laskettiin helmikuussa 1783. Se laskettiin vesille 24. elokuuta 1786 ja valmistui 7. marraskuuta 1786 Portsmouthissa. Valmistuskustannukset olivat 30 772 puntaa kaksi shillinkiä ja neljä pennyä.
Palvelus.
Helmikuusta 1817 maaliskuuhun 1818 alus muutettiin Portsmouthissa 58-tykkiseksi neljännen luokan fregatiksi, mutta sitä ei koskaan otettu palvelukseen. Alus romutettiin marraskuussa 1830 Portsmouthissa.
HMS Illustrious (1789)

HMS Illustrious oli Britannian kuninkaallisen laivaston vuonna 1789 vesillelaskettu Arrogant-luokan 74-tykkinen kolmannen luokan linjalaiva.
Valmistus.
Alus tilattiin 31. joulukuuta 1781 Henry Adamsilta Bucklers Hardista, missä köli laskettiin syyskuussa 1784. Se laskettiin vesille 7. heinäkuuta 1789 ja valmistui 18. kesäkuuta 1790 Portsmouthissa.
Palvelus.
Alus otettiin palvelukseen toukokuussa 1790 Espanjan varustamiseksi päällikkönään Alexander Edgar. Se palasi palvelukseen maaliskuussa 1791 Venäjän keisarikunnan varustamiseksi päällikkönään Charles Pole. Alus poistettiin palveluksesta syyskuussa.
Alus varustettiin maaliskuussa 1793 Plymouthissa ja palautettiin palvelukseen tammikuussa päällikkönään Thomas Frederick. Alus lähti 22. huhtikuuta Välimerelle, jossa se osallistui 13. maaliskuuta 1895 Genovan taisteluun. Aluksella sai taistelussa surmansa 20 ja haavoittui 70 miestä. Ollessaan edelleen liikuntakyvytön alus ajautui 18. maaliskuuta aallokon painamana karille lähellä Livornoa. Alus hylättiin ja sytytettiin palamaan 28. maaliskuuta.
HMS Grafton (1771)

HMS Grafton oli Britannian kuninkaallisen laivaston vuonna 1771 vesillelaskettu Albion-luokan 74-tykkinen kolmannen luokan linjalaiva.
Valmistus.
Alus tilattiin 22. lokakuuta 1767 Deptfordin telakalta, jossa rakennustöistä vastasi Adam Hayes. Köli laskettiin 1. heinäkuuta 1768. Alus laskettiin vesille 26. syyskuuta 1771 ja valmistui 22. joulukuuta, jolloin valmistuskustannukset olivat 35 494 puntaa 18 shillinkiä ja kahdeksan pennyä sisältäen varustamisen.
Palvelus.
Alus osallistui 1779 Grenadan taisteluun ja seuraavana vuonna Martiniquen taisteluun.
Alus lähti 18. tammikuuta 1783 Itä-Intiaan, mutta se palasi liikuntakyvyttömänä takaisin. Alus poistettiin palveluksesta huhtikuussa 1783. Alus oli 1783–1806 Portsmouthin reservissä, missä se Amiraliteetin 12. joulukuuta 1791 antaman päätöksen mukaisesti muutettiin tammikuusta maaliskuuhun 1792 vastaanottoalukseksi. Alus oli Plymouthin reservissä 1807–1815 ja romutettiin Portsmouthissa toukokuussa 1816.
Väärin käyttäytyminen

Väärin käyttäytyminen: käyttäytymistaloustieteen synty () on yhdysvaltalaisen taloustieteilijän ja University of Chicago Booth School of Business -oppilaitoksen professori Richard H. Thalerin kirja. Kirjassa Thaler kertoo käyttäytymistaloustieteen tarinan omasta näkökulmastaan sekä kuvaa useat kokeet ja ajatusprosessit, joiden perusteella käyttäytymistaloustiede päätyi haastamaan niin sanotun Chicagon koulukunnan perusoletuksen ihmisestä rationaalisena toimijana. Teoksen nimi pohjautuu siihen, että ihminen ei Thalerin mielestä ole taloudellisia päätöksiä tehdessään järkevä, vaikka perinteinen taloustiede niin olettaa.
Thaler on yksi käyttäytymistaloustieteen perustajista ja hän on tehnyt yhteistyötä muun muassa taloustieteen nobelisti Daniel Kahnemanin ja psykologi Amos Tverskyn kanssa.
HMS Fortitude (1780)

HMS Fortitude oli Britannian kuninkaallisen laivaston vuonna 1778 vesillelaskettu Albion-luokan 74-tykkinen kolmannen luokan linjalaiva.
Valmistus.
Alus tilattiin 2. helmikuuta 1778 John Randall and Companyltä Rotherhithestä, missä köli laskettiin 4. maaliskuuta 1778. Se laskettiin vesille 23. maaliskuuta 1778 ja valmistui 3. huhtikuuta, jolloin valmistuskustannukset olivat 44 405 puntaa kymmenen shillinkiä ja neljä pennyä sisältäen varustamisen ja pohjan kuparoinnin.
Palvelus.
Alus siirrettiin 1795 vankilaivaksi. Alus sijoitettiin toukokuussa 1802 ruutivarastoksi Portsmouthiin, missä se romutettiin maaliskuussa 1820.
HMS Irresistible (1782)

HMS Irresistible oli Britannian kuninkaallisen laivaston vuonna 1782 vesillelaskettu Albion-luokan 74-tykkinen kolmannen luokan linjalaiva.
Valmistus.
Alus tilattiin 5. helmikuuta 1777 John Barnardilta Harwichista, missä köli laskettiin lokakuussa 1778. Barnard ajautui konkurssiin maaliskuussa 1781 ja hänen viimeisen aluksensa saattoivat valmiiksi yhteistyökumppanit Wm. Barnard and Co. Alus laskettiin vesille 6. joulukuuta 1782 ja valmistui 26. syyskuuta 1787 Chathamissa vartiolaivaksi. Valmistuskustannukset olivat 30 570 puntaa 12 shillinkiä ja kolme pennyä. Lisäksi varustaminen maksoi 14 824 puntaa 11 shillinkiä ja kuusi pennyä.
Palvelus.
Alus otettiin palvelukseen maaliskuussa 1783 Chathamin vartiolaivana päällikkönään George Bowyer. Vuonna 1786 aluksen päällikkyyden vastaanotti Sir Andrew Snape Hamond. Se poistettiin palveluksesta maaliskuussa 1788.
Marraskuusta 1789 lokakuuhun 1791 alus oli huollettavana Chathamissa ja varustettiin Sheernessissä lokakuussa 1793. Alus palautettiin palvelukseen huhtikuussa päällikkönään John Henry. Se lähti Leewardsaarille 24. marraskuuta ja saapui Martiniqueen 2. helmikuuta 1794. Alus kuului Fordin laivastoon Port-au-Princessä kesäkuussa ja vuoden lopulla aluksen päällikkyyden vastaanotti John Leigh Douglas. Alus poistettiin palveluksesta joulukuussa.
Alus palautettiin vielä joulukuussa palvelukseen päällikkönään Richard Grindell ja oli kesäkuussa 1795 Plymouthissa huollettavana. Alus osallistui 23. kesäkuuta 1795 Groix’n taisteluun, jossa sen miehistöstä sai surmansa kolme ja yksitoista haavoittui mukaan lukien Grindell. Aluksen päällikkyyden vastaanotti kesäkuussa George Martin.
Alus lähti 4. tammikuuta 1797 Välimerelle, missä se liittyi 6. helmikuuta Jervisin laivastoon. Alus osallistui 14. helmikuuta Cabo de São Vicenten taisteluun, jonka jälkeen se oli Horatio Nelsonin lippulaivana maaliskuun puoliväliin. Aluksen miehistö valtasi 26. huhtikuuta 1797 käydyssä kahakassa Espanjan laivaston fregatit "La Ninfan" ja "Santa Elenan". Sen päälliköksi tuli maaliskuussa 1798 Robert Plambin ja hieman myöhemmin William Owen. Alus poistettiin palveluksesta elokuussa.
Maaliskuusta toukokuuhun 1801 alus oli kunnostettavana Chathamissa, missä se palautettiin palvelukseen huhtikuussa Pohjanmerelle päällikkönään William Bligh, joka luovutti heinäkuussa päällikkyyden Christopher Parkerille. Se oli kunnostettavana syyskuussa 1803 Chathamissa, missä alus romutettiin syyskuussa 1806.
I’ll See You in My Dreams

I'll See You in My Dreams on vuonna 2015 ensi-iltansa saanut yhdysvaltalainen draamakomedia. Elokuvan on ohjannut Brett Haley, joka myös käsikirjoitti elokuvan yhdessä Marc Baschin kanssa. Elokuva sai Yhdysvalloissa ensi-iltansa 1. syyskuuta 2015.
"I'll See You in My Dreams" kertoo Carol Petersonista (Blythe Danner), eläkeikäisestä leskestä, jonka elämä saa yllättävän käänteen, kun hän tutustuu allaspoikana toimivaan Lloydiin (Martin Starr) ja rakastuu karismaattiseen Billiin (Sam Elliott).
Rooleissa.
Lähde: 
Vastaanotto.
Elokuvan vastaanotto oli pääosin positiivista. Metacritic on antanut elokuvalle arvosanan 76/100, joka perustuu 26 elokuvakriitikon antamien arvosanojen keskiarvoon. Yhdysvaltalainen "TIME"-lehti valitsi elokuvan yhdeksi vuoden 2015 parhaista elokuvista.
Elokuva tuotti yhteensä noin 7 450 000 dollaria.
Room

Room on vuonna 2015 ensi-iltansa saanut independent draamaelokuva, jonka on ohjannut Lenny Abrahamson. Elokuvan on käsikirjoittanut Emma Donoghue perustuen hänen samannimiseen romaaniinsa. Elokuvan pääosia esittävät Brie Larson, Jacob Tremblay, Joan Allen, Sean Bridgers ja William H. Macy.
"Room" sai ensi-iltansa Telluriden elokuvajuhlilla 4. syyskuuta 2015. Laajan ensi-illan se sai 16. lokakuuta 2015 Pohjois-Amerikassa ja 26. helmikuuta 2016 Suomessa. Se sai erittäin hyvän vastaanoton sekä useita palkintoja ja ehdokkuuksia, mukaan lukien neljä Oscar-ehdokkuutta. Brie Larson voitti roolistaan parhaan naispääosan Oscarin, Baftan, Golden Globen ja SAG-palkinnon.
Canada-luokka (linjalaiva)

Canada-luokka oli Britannian kuninkaallisen laivaston neljän 74-tykkisen kolmannen luokan linjalaivan muodostama alusluokka.
Suunnittelu.
William Batelyn suunnittelemien alusten aseistuksena oli 28 tykkiä kummallakin tykkikannella, joista alemmalla oli 32 naulan ja ylemmällä 18 naulan tykkejä. Lisäksi puolikannella oli kuusitoista ja etukannella neljä 9 naulan tykkiä. Vuodesta 1790 alkaen ylemmälle tykkikannelle lisättiin yksi tykkipari ja etukannelle kaksi 32 naulan karronadia ja takakannelle neljä.
Arnold Peralta

Arnold Fabián Peralta Sosa (29. maaliskuuta 1989 La Ceiba, Honduras – 10. joulukuuta 2015 La Ceiba, Honduras) oli hondurasilainen jalkapalloilija. Pelipaikaltaan hän oli puolustava keskikenttäpelaaja.
Peralta pelasi vuosina 2008–2013 Hondurasin pääsarjassa 114 ottelua ja teki kaksi maalia edustaen Vidaa. Vuosina 2013–2015 Peralta edusti skotlantilaista Rangersia, jossa hän pelasi 20 ottelua ja teki yhden maalin 1. divisioonassa kaudella 2013–2014 joukkueen voittaessa sarjan sekä neljä ottelua Skotlannin mestaruussarjassa kaudella 2014–2015. Peralta palasi kesken jälkimmäisen kauden Hondurasin pääsarjaan, jossa hän pelasi kuusi ottelua mestaruuden voittaneessa Olimpiassa.
Hondurasin maajoukkueessa Peralta pelasi vuosina 2011–2015 yhteensä 26 A-maaottelua, joissa hän ei tehnyt maaleja. Hän edusti Hondurasia olympialaisissa 2012, mutta joutui jäämään pois MM-kilpailuista 2014 loukkaantumisen vuoksi.
Peralta menehtyi 10. joulukuuta 2015, kun häneen ammuttiin 18 luotia kauppakeskuksen pysäköintipaikalla hänen ollessaan lomalla synnyinkaupungissaan La Ceibassa. Peraltan kunniaksi ennen Rangersin 12. joulukuuta Greenock Mortonia vastaan pelattua ottelua pidettiin hiljainen hetki, ja joukkue käytti ottelussa mustia surunauhoja.
Jean-Paul Parisé

Jean-Paul Parisé (11. joulukuuta 1941 Smooth Rock Falls, Ontario, Kanada – 7. tammikuuta 2015) oli kanadalainen jääkiekkoilija. Pelipaikaltaan hän oli vasen laitahyökkääjä.
Parisé pelasi urallaan 890 NHL:n runkosarjaottelua tehopistein 238+356=594 ja 86 pudotuspeliottelua tehopistein 27+31=58. Hänen seurojaan NHL:ssä olivat Boston Bruins, Toronto Maple Leafs, Minnesota North Stars, New York Islanders ja Cleveland Barons. Edustaessaan Minnesota North Starsia Parisé pelasi ssa kausina 1969–1970 ja 1972–1973. Hän toimi seuran kapteenina uransa viimeiseksi jääneellä kaudella 1978–1979.
Parisé pelasi lisäksi CHL:ssä 233 runkosarjaottelua tehoin 74+144=218 ja 28 pudotuspeliottelua tehoin 13+15=28 seuroinaan Minneapolis Bruins ja Oklahoma City Blazers sekä AHL:ssä 30 runkosarjaottelua tehoin 10+18=28 edustaen Rochester Americansia.
Kanadan maajoukkuetta Parisé edusti kuudessa Summit Series -ottelussa vuosina 1972–1973 tehoilla 2+2=4.
Peliuransa jälkeen Parisé toimi NHL:ssä Minnesota North Starsissa apuvalmentajana, CHL:ssä Salt Lake Golden Eaglesissa päävalmentajana ja USHL:ssä Des Moines Buccaneersissa molemmissa tehtävissä.
Parisén pojat Jordan Parise (s. 1982) ja Zach Parise (s. 1984) tunnetaan myös jääkiekkoilijoina.
KIDSing (albumi)

KIDSing on samannimisen "KIDSing"-televisiosarjan kokoelmalevy, joka julkaistiin 7. kesäkuuta 2013.
Albumi nousi Suomen virallisen albumilistan sijalle 14.
Martin Koch (kirjailija)

Martin Koch [kok] (23. joulukuuta 1882 Tukholma – 22. kesäkuuta 1940 Hedemora) oli ruotsalainen kirjailija. Häntä pidetään työväestön ensimmäisenä taiteellisena kuvaajana. Kochin tuotannossa usein yhdistyvät realistinen miljöökuvaus sekä mystiset ja uskonnolliset ainekset. Hänen pääteoksensa on synkästi, intensiivisesti pahuutta ja rappiota kuvaava tutkielmaromaani "Guds vackra värld", joka on katsottu Ruotsin ensimmäiseksi proletaarikirjallisuuden ensimmäiseksi täysipainoiseksi romaaniksi.
Ramillies-luokka

Ramillies-luokka oli Britannian kuninkaallisen laivaston yhdeksän 74-tykkisen kolmannen luokan linjalaivan muodostama alusluokka, jonka alukset suunnitteli Sir Thomas Slade.
Suunnittelu.
Alusten suunnitelmat perustuivat Bellona-luokan suunnitelmiin ja Sladen suunnitelma hyväksyttiin Amiraliteetissa 25. huhtikuuta 1760. Alusten aseistuksena oli kummallakin tykkikannella 28 tykkiä, joista alemmalla oli 32 naulan ja ylemmällä 18 naulan tykit. Lisäksi puolikannella oli neljätoista ja etukannella neljä 9 naulan tykkiä.
Pavel Srníček

Pavel Srníček (10. maaliskuuta 1968 Ostrava, Tšekkoslovakia – 29. joulukuuta 2015 Ostrava, Tšekki) oli tšekkiläinen jalkapalloilija. Pelipaikaltaan hän oli maalivahti.
Srníček pelasi ammattilaisurallaan tšekkiläisessä Banik Ostravassa, englantilaisissa Newcastle Unitedissa, Sheffield Wednesdayssä, West Ham Unitedissa ja Portsmouthissa, italialaisissa Bresciassa ja Cosenzassa sekä portugalilaisessa Beira-Marissa. Hän pelasi pääsarjatasolla kaikissa näissä maissa.
Tšekin maajoukkueessa Srníček pelasi 49 A-maaottelua vuosina 1994–2001. Hän oli mukana saavuttamassa EM-hopeaa 1996 sekä Maanosaliittojen cup -pronssia 1997 ja kuului joukkueeseen myös EM-kilpailuissa 2000.
20. joulukuuta 2015 Srníček sai sydäninfarktin ollessaan lenkillä lähellä kotiaan Ostravassa, ja hänet vaivutettiin koomaan. Yhdeksän päivää myöhemmin Srníčekillä todettiin olevan peruuttamaton aivovaurio, ja hän menehtyi hengityskoneen pysäyttämisen seurauksena.
HMS Canada (1765)

HMS Canada oli Britannian kuninkaallisen laivaston vuonna 1765 vesillelaskettu Canada-luokan 74-tykkinen kolmannen luokan linjalaiva. 
Valmistus.
Alus tilattiin 1. joulukuuta 1759 Woolwichin telakalta, missä rakennustöistä vastasi toukokuuhun 1762 saakka Israel Pownoll ja sen jälkeen Joseph Harris. Köli laskettiin 1. heinäkuuta 1760. Alus laskettiin vesille 17. syyskuuta 1765 ja valmistui 11. lokakuuta, jolloin valmistuskustannukset olivat varustettuna 33 546 puntaa.
Palvelus.
Alus valtasi 2. toukokuuta 1781 Espanjan laivaston 34-tykkisen "Santa Leocadian". Vuonna 1782 aluksen päällikkönä oli William Cornwallis. Se otti osaa St. Kittsin ja Saintesin taisteluihin. Alus osallistui 6. marraskuuta 1794 taisteluun välttäen valtauksen.
Alus muutettiin vankilaivaksi 1810 ja romutettiin 1834.
Hinggan

Hinggan tai Xing’an (, ) on liitto (prefektuuritason alueyksikkö) Kiinan Sisä-Mongoliassa. Liiton pinta-ala on 59 815 neliökilometriä ja väkiluku 1,61 miljoonaa (2010). Liiton päähallintopaikka on piirikuntatason kaupunki Ulanhot, joka sijaitsee linnuntietä noin 1015 kilometriä Sisä-Mongolian pääkaupunki Hohhotista koilliseen.
Hinggan rajoittuu pohjoisessa Hulunbuirin, idässä Qiqiharin, kaakossa Baichengin, etelässä Tongliaon prefektuuritason kaupunkeihin. Lännessä naapurit ovat Xilingolin liitto ja Mongolia.
Hallinnollinen jako.
Piirikuntatasolla Hinggan jaetaan kuuteen osaan seuraavasti (numerointi kuten oheisessa kuvassa):
HMS Majestic (1785)

HMS Majestic oli Britannian kuninkaallisen laivaston vuonna 1785 vesillelaskettu Canada-luokan 74-tykkinen kolmannen luokan linjalaiva. 
Valmistus.
Alus tilattiin 23. heinäkuuta 1781 William Barnardilta Deptfordista, missä köli laskettiin heinäkuussa 1782. Se laskettiin vesille 11. helmikuuta 1785 ja varustettiin 11. helmikuuta - 28. toukokuuta Deptfordissa ja Woolwichissa. Valmistuskustannukset olivat 31 543 puntaa kuusitoista shillinkiä ja neljä pennyä. Lisäksi varustamisesta maksettiin Deptfordiin 5 924 puntaa ja Woolwichiin 4 867 puntaa.
Palvelus.
Alus muutettiin tammikuusta toukokuuhun 1813 Chathamissa 58-tykkiseksi neljännen luokan fregatiksi. Tammikuussa 1813 alus palautettiin palvelukseen päällikkönään John Hayes. Se lähti 2. kesäkuuta Pohjois-Amerikkaan. Alus valtasi 3. helmikuuta 1814 44-tykkisen "La Terpsichoren" ja 22. toukokuuta 22-tykkisen "Dominican". "HMS Endymionin" kanssa alus valtasi 15. tammikuuta 1815 "USS Presidentin". Alus poistettiin palveluksesta heinäkuussa ja romutettiin huhtikuussa 1816 Plymouthissa.
Mustang (elokuva)

Mustang on vuonna 2015 ensi-iltansa saanut Deniz Gamze Ergüvenin ohjaama draamaelokuva. Elokuva tehtiin monikansallisena tuotantona Turkissa, Ranskassa, Saksassa ja Qatarissa. Sen käsikirjoittivat Alice Winocour ja Deniz Gamze Ergüven.
"Mustang" kertoo viidestä siskoksesta, jotka asuvat konservatiivisessa kylässä Pohjois-Turkissa. Elokuva kertoo, kuinka siskosten odotukset elämältä törmäävät kyläyhteisön konservatiivisiin käsityksiin naisten roolista.
Näyttelijät.
Lähde: 
Vastaanotto.
Mustangin vastaanotto oli pääosin hyvä. Metacritic on antanut elokuvalle arvosanan 81/100, joka perustuu 19 kriitikon arvosanojen keskiarvoon. Yhdysvaltalainen "TIME"-lehti kehui erityisesti elokuvan kuvausta ja valitsi elokuvan yhdeksi vuoden 2015 parhaista elokuvista.
Elokuva on tuottanut kansainvälisesti noin 1 860 000 Yhdysvaltain dollaria.
HMS Captain (1787)

HMS Captain oli Britannian kuninkaallisen laivaston vuonna 1787 vesillelaskettu Canada-luokan 74-tykkinen kolmannen luokan linjalaiva. 
Valmistus.
Alus tilattiin 14. marraskuuta 1782 Robert Batsonilta Limehousesta, missä köli laskettiin toukokuussa 1784. Alus laskettiin vesille 26. marraskuuta 1787 ja varustettiin 26. marraskuuta 1787 - 22. toukokuuta 1788 Deptfordin ja Woolwichin telakoilla. Varustamiskulut Deptfordissa olivat 4 183 puntaa ja Woolwichissa 7 386 puntaa.
Palvelus.
Hylky nostettiin heinäkuussa 1813 ja romutettiin Plymouthissa.
Eteläinen Punaisenmeren alue

Eteläinen Punaisenmeren alue (Zoba Debub-Keih-Bahri) on yksi Eritrean kuudesta aluehallinnon ylimmän tason alueista. Sen hallintokeskuksena Asebin satamakaupunki (Assab; 75 000 as.).
Maakunnan pinta-ala on 27 600 neliökilometriä.
Provinssi jakautuu neljään alialueeseen seuraavasti:
Patrick Beverley

Patrick Beverley (s. 12. heinäkuuta 1988 Chicago, Illinois) on yhdysvaltalainen koripalloilija, pelipaikaltaan pelintekijä. Hän edustaa NBA-liigassa pelaavaa Chicago Bullsia.
Beverley tunnetaan aggressiivisesta pelityylistään sekä vahvasta puolustamisestaan.
Ammattilaisura.
Los Angeles Lakers varasi Beverleyn vuoden toisella kierroksella, tilaisuuden 42. pelaajana. Ennen ammattilaisuraansa hän pelasi yliopistokoripalloa Arkansas’n yliopistossa.
Lapimurtonsa NBA:ssa Beverley teki Houston Rocketsissa kauden 2012–2013 pudotuspeleissä, pelattuaan sitä ennen usean vuoden ajan Euroopassa. Kesällä 2015 hän teki seuran kanssa nelivuotisen jatkosopimuksen, arvoltaan 23 miljoonaa dollaria.
Kesällä 2017 Beverley siirtyi muutaman muun pelaajan kanssa Los Angeles Clippersiin kaupassa, jossa Chris Paul siirtyi Houston Rocketsiin.
Kaudella 2021–2022 Beverley pelasi Minnesota Timberwolvesissa, josta siirtyi Los Angeles Lakersiin.
Klang

Klang on satamakaupunki Malesiassa Selangorin osavaltiossa. Se sijaitsee noin 64 km lounaaseen maan pääkaupungista Kuala Lumpurista. Se sijaitsee Klang-joen ja 64 kilometrin pituisen Kuala Lumpurin ja Port Kelangin välisen rautatien varrella. Kaupunki on kumi- ja hedelmänviljelyalueen hallinnollinen keskus. Aiemmin kahvistaan tunnettu kaupunki aloitti intensiivisen kuminjalostuksen 1890-luvulla, kun kahvin hinta laski ja kumin viljely oli kannattavampaa. 
Kaupungin satama Port Klang on Malesian suurin satama, ja se on yksi maailman suurimmista konttiliikennesatamista.
Carl Swenson

Carl Swenson (s. 20. huhtikuuta 1970 Corvallis, Oregon, Yhdysvallat) on yhdysvaltalainen entinen maastohiihtäjä. Hän lopetti kilpauransa vuonna 2007.
Cup-kilpailut.
Swenson kilpaili maailmancupissa vuosina 1994–1995, 1999 ja 2001–2006. Hänen paras sijoituksensa henkilökohtaisessa kilpailussa oli 11:s. Swenson ylsi tuolle sijalle kolmesti: 22. marraskuuta 2001 Ramsaussa 30 kilometrin vapaan hiihtotavan kilpailussa, 21. joulukuuta 2003 kymmenen kilometrin vapaan hiihtotavan kilpailussa ja 26. marraskuuta 2005 Kuusamossa 15 kilometrin perinteisen hiihtotavan kilpailussa. Maailmancupin pisteitä hän saavutti kaikkiaan 11 kertaa.
FIS Marathon Cupissa Swenson oli kertaalleen palkintopallilla sijoituttuaan kolmanneksi Haywardissa 52 kilometrin vapaan hiihtotavan kilpailussa 23. helmikuuta 2002.
Arvokilpailut.
MM-kilpailuissa Swenson oli mukana viidesti: Thunder Bayssä 1995, Trondheimissa 1997, Lahdessa 2001, Val di Fiemmessä 2003 ja Oberstdorfissa 2005. Swenson hiihti MM-tasolla kahdesti 20 parhaan joukkoon. Molemmat kerrat sijoittuivat Val di Fiemmeen, jossa hän oli 50 kilometrin vapaan hiihtotavan kilpailussa viides ja yhdistelmäkilpailussa 11:s.
Talviolympialaisissa Swenson kilpaili Lillehammerissa 1994, Salt Lake Cityssä 2002 ja Pragelatossa 2006. Olympialaisissa hän oli parhaimmillaan 29:s vapaan hiihtotavan sprintissä Salt Lake Cityssä.
Ben Simmons

Benjamin ”Ben” Simmons (s. 20. heinäkuuta 1996 Melbourne) on australialainen koripalloilija, pelipaikaltaan pelintekijä. Hän edustaa NBA-joukkue Los Angeles Clippersiä. 
Ura.
Simmons pelasi NCAA-yliopistokoripalloa Louisianan osavaltionyliopiston joukkueessa. Hänet varattiin NBA:han ensimmäisenä ja hän teki sopimuksen varaajaseuransa Philadelphia 76ersin kanssa.
Simmons muutti koripallon perässä Yhdysvaltoihin 16-vuotiaana tammikuussa 2013 ja oli koko maan parhaaksi arvioitu lukiopelaaja vuonna 2015.
Simmons aloitti NBA:ssa kaudella 2017–2018, jonka päätteeksi hänet valittiin vuoden tulokkaaksi. Kaudella 2018–2019 hänet valittiin un kaikkien aikojen ensimmäisenä australialaispelaajana.
Simmons vaihdettiin vuonna 2022 sopimuskiistan jälkeen joukkueeseen Brooklyn Nets, jossa hän oli vuoden 2025 helmikuuhun asti. Hän kärsi paljon loukkaantumisista eikä saanut aikaiseksi tuloksia, joten Nets osti ulos hänen sopimuksensa. Los Angeles Clippers poimi hänet minimi veteraani-sopimuksella, jossa hän on tällä hetkellä. 
Maajoukkueura.
Simmons teki debyyttinsä Australian miesten maajoukkueessa 17-vuotiaana Uutta-Seelantia vastaan. Hän oli viimeisiä Australian vuoden 2014 MM-kisajoukkueesta pudotettuja pelaajia.
Blackstar (albumi)

Blackstar (tyyliteltynä ★) on englantilaisen muusikon David Bowien 25. ja viimeinen studioalbumi. Se julkaistiin Bowien syntymäpäivänä 8. tammikuuta 2016, kaksi päivää ennen Bowien kuolemaa. Albumi ylsi ensimmäisellä listaviikollaan Suomen virallisen listan ensimmäisellä sijalle, jolla se pysytteli kolme ensimmäistä listaviikkoaan ja pysyi listalla yhteensä 15 viikkoa.
"Blackstar" -albumin kappaleista ”Sue (Or in a Season of Crime)” ja ”’Tis a Pity She Was a Whore” julkaistiin jo vuonna 2014 kokoelmalevyn "Nothing Has Changed" tueksi. Molemmat on uudelleen miksattu tätä albumia varten. Bowie ja tuottaja Tony Visconti värväsivät albumille saksofonisti Donny McCaslinin ja useita tämän newyorkilaisia jazz-muusikkoystäviä.
David Bowie kuoli vain muutama päivä sen jälkeen, kun "Blackstar" julkaistiin 8. tammikuuta 2016. Tämä tapahtuma määritti välittömästi hänen 25. albuminsa vastaanoton. Muut paitsi hänen sisäpiirinsä eivät tienneet, että Bowie kirjoitti ja äänitti "Blackstarin" saatuaan tiedon sairastavansa maksasyöpää, joten albumi on kiistatta muotoutunut tämän diagnoosin kautta. Tarkka kuuntelu paljastaa, että levy on täynnä viittauksia kuolemaan — ja se päättyy hyväksynnän sävyyn kappaleessa ”I Can’t Give Everything Away”. Tieto Bowien kuolemasta antaa albumille lopullisuuden tunteen ja sitä kutsuttiin mediassa hänen jäähyväisiksi.
Christophe Perrillat

Christophe Perrillat Collomb (s. 19. tammikuuta 1979 Annecy, Ranska) on ranskalainen entinen maastohiihtäjä. Hän lopetti kilpauransa vuonna 2015.
Cup-kilpailut.
Perrillat kilpaili maailmancupissa vuosina 2000–2013. Hänen paras saavutuksensa henkilökohtaisessa kilpailussa oli kahdeksas sija yhdistelmäkilpailussa Vancouverissa 17. tammikuuta 2009. Kymmenen parhaan joukkoon Perrillat ylsi kaikkiaan kolme kertaa. Ranskan viestijoukkueissa hän saavutti yhden maailmancup-voiton ja yhteensä neljä palkintopallisijaa.
FIS Marathon Cupissa Perrillat saavutti kaksi osakilpailuvoittoa ja kaikkiaan seitsemän palkintopallisijaa. Voittonsa hän saavutti 14. maaliskuuta 2004 Samedanissa 42 kilometrin vapaan hiihtotavan kilpailussa ja 14. helmikuuta 2010 Lamoura Mouthessa 76 kilometrin kilpailussa samalla hiihtotavalla.
Arvokilpailut.
MM-kilpailuissa Perrillat oli mukana viidesti: Val di Fiemmessä 2003, Oberstdorfissa 2005, Sapporossa 2007, Liberecissä 2009 ja Oslossa 2011. Hänen paras saavutuksensa MM-tasolla oli 15. sija 50 kilometrin perinteisen hiihtotavan kilpailussa vuonna 2005.
Talviolympialaisissa Perrillat kilpaili Salt Lake Cityssä 2002 ja Pragelatossa 2006. Olympialaisissa hän oli parhaimmillaan 24:s 15 kilometrin perinteisen hiihtotavan kilpailussa vuonna 2006.
2,5-tolueenidiamiini

2,5-Tolueenidiamiini eli 2,5-diaminotolueeni (C7H10N2) on aromaattisiin amiineihin kuuluva orgaaninen yhdiste. Yhdistettä voidaan käyttää väriaineiden ja hiusvärien valmistukseen. 2,5-Tolueenidiamiinin kanssa isomeerisia yhdisteitä ovat 2,3-, 2,4-, 2,6-, 3,4- ja 3,5-tolueenidiamiinit.
Ominaisuudet.
Huoneenlämpötilassa 2,5-tolueenidiamiini on väritöntä kiteistä ainetta. Yhdiste liukenee hyvin veteen, etanoliin ja dietyylieetteriin sekä hieman kylmään ja paremmin kuumaan bentseeniin. Aine voi aiheuttaa allergisia oireita. Yhdiste on mutageeninen.
Valmistus ja käyttö.
2,5-tolueenidiamiinia voidaan valmistaa pelkistämällä 2,5-dinitrotolueenia tai 4-amino-2,3'-dimetyyliatsoobentseeniä tai pelkistämällä 4-tolueenisulfono-2-toluididin ja aminobentseenisulfonihapon diatsoniumsuolan välistä reaktiotuotetta.
2,5-tolueenidiamiinia voidaan käyttää hiusväreissä, joissa se muodostaa muun muassa mustia, ruskeita, violetteja ja sinisiä värisävyjä. Yhdistettä voidaan käyttää myös paperin, nahan ja muiden tekstiilien värjäyksessä valmistettavien väriaineiden kuten Cl Basic Red 2:n ja Cl Acid Brownin valmistamiseen. 2,5-Tolueenidiamiini reagoi aniliinin ja o-toluidiinin kanssa happamassa liuoksessa safraniiniksi kaliumdikromaatin toimiessa hapettimena.
Ura-autoilu

Ura-auto on pienoisauto, jonka keulassa on ohjuri, eli autoradassa olevaan uraan upotettava autoa ohjaava nuppi. Ura-autot toimivat sähköllä. Ne ovat yleensä pienoismalleja oikeista automalleista. 
Ura-autoradat toi ensimmäisenä markkinoille 1950-luvulla brittiläinen Scalex tuotenimellä Scalextric. Niitä alkoivat valmistaa myös saksalainen pienoisjunavalmistaja Fleischmann ja italialainen Polistil, 1980-luvulla saksalainen Carrera ja 1990-luvulla Ninco ja FlyCar.. Yleisin mittakaava on 1:32. Suomessa ajetaan kilpaa myös 1:24-kokoisilla autoilla, näitä kutsutaan malliautoiksi. Autoja ohjataan ohjaimella, jolla voi säätää kaasua. On myös ohjaimia, joissa on muitakin toimintoja, mutta näitä käytetään yleensä vain malliautoissa.
Suomessa ura-autoilun harrastajia on noin 250.
1/24 Malliautot.
Malliautojen korit ovat yleensä peräisin rakennussarjasta. Alustoina käytetään metallialustaa.
Skaala ja siipiautot.
Autoissa on yleensä Lexan-muovista valmistettu kori ja metallialusta. Tämä on ura-autojen nopein luokka. Tämä on AKK:n alainen laji.
Mauri Kaukokari

Mauri Kaukokari (3. syyskuuta 1945 Hämeenlinna, Suomi – 29. tammikuuta 2015) oli suomalainen jääkiekkoilija. Pelipaikaltaan hän oli maalivahti.
Kaukokari pelasi SM-sarjassa ensin Lahden Reippaassa vuosina 1967–1969 ja sen jälkeen kolme kautta HIFK:ssa. Hän saavutti HIFK:ssa Suomen-mestaruuden kaudella 1969–1970 ja pronssia kaudella 1970–1971. HIFK:n jälkeen Kaukokari edusti vielä HPK:ta I-divisioonassa.
Peliuransa jälkeen Kaukokari jatkoi pitkään toimimista jääkiekon parissa linjatuomarina.
NBA-kausi 2015–2016

NBA-kausi 2015–2016 oli NBA-koripallosarjan 70. kausi. Runkosarja alkoi 27. lokakuuta 2015 ja päättyi 13. huhtikuuta 2016, jonka jälkeen käynnistyivät pudotuspelit.
Kauden tapahtumiin lukeutuivat muun muassa edelliskauden mestari Golden State Warriorsin ennätyksellisen voitokas runkosarja, Stephen Curryn loistava runkosarjakausi, sarjan pitkäaikaisten huippupelaajien Tim Duncanin ja Kobe Bryantin urien päättyminen ja LeBron Jamesin tähdittämän Cleveland Cavaliersin historian ensimmäinen, vasta seitsemännessä ottelussa ratkennut, mestaruus.
Runkosarja.
V=voitot, H=häviöt, V%=voittoprosentti, *=divisioonansa voittaja
Palkitut pelaajat.
Clippersin Jamal Crawford palkittiin NBA:n historian ensimmäisenä pelaajana kolmannen kerran kauden parhaana kuudentena pelaajana, ja hän oli 36-vuotiaana vanhin kyseisen palkinnon voittanut pelaaja. Spursin Kawhi Leonard voitti vuoden puolustuspelaajan palkinnon toisen kerran peräkkäin ensimmäisenä ei-sentterinä noin 25 vuoteen.
Koripallon I-divisioona-kausi 2015–2016

Kausi 2015–2016 oli koripallon I-divisioonan 41. kausi.
I-divisioona pelattiin kahtena erillisenä sarjana, jotka olivat I-divisioona A ja I-divisioona B. Sarjojen alkuperäiset sarjaohjelmat julkaistiin heinäkuun 2015 alkupuolella. Elokuun lopulla myönnettiin sekavien vaiheiden ja urheilun oikeusturvalautakunnalle valittamisen jälkeen Helsingin NMKY:lle ja Namika Lahti Junioreille (sittemmin Lahti Basketball) osallistumisoikeus I-divisioona B:hen.
Kauden lopuksi FoKoPon loppuotteluissa voittanut UU-Korihait nousi Korisliigaan ja Tapiolan Honka ja Lahti Basketball nousivat I-divisioona A:han. Lahti voitti M1DB:n mestaruuden. Tampereen Pyrintö II säilytti sarjapaikkansa I-divisioona A:ssa voitettuaan karsinnassa PeU-Basketin.
Sarjajärjestelmä.
I-divisioona B pelattiin 15 joukkueen kaksinkertaisena sarjana. Runkosarjan neljä huonointa joukkuetta putosivat alueellisiin II divisiooniin seuraavaksi kaudeksi, ja niistä nousevat karsintojen voittaja ja rankingin kaksi seuraavaksi parasta joukkuetta. I-divisioona B:n neljä parasta joukkuetta etenivät pudotuspeleihin, joissa välierien voittajat nousivat seuraavaksi kaudeksi I-divisioona A:han. Välierien häviäjistä paremmin runkosarjassa sijoittunut joukkue karsi I-divisioona A:n viimeiseksi sijoittunutta joukkuetta vastaan paras kolmesta -menetelmällä. I-divisioona A:sta ei näin ollen pudonnut yksikään joukkue suoraan. Ylemmän divisioonan neljä parasta joukkuetta etenivät pudotuspeleihin, joiden voittaja nousi seuraavaksi kaudeksi Korisliigaan.
Legend (vuoden 2015 elokuva)

Legend on vuonna 2015 ensi-iltansa saanut brittiläinen rikoselokuva, jonka on ohjannut ja käsikirjoittanut Brian Helgeland. 
Elokuva perustuu John Pearsonin elämäkertateokseen "The Profession of Violence: The Rise and Fall of the Kray Twins". Elokuva kertoo tositapahtumiin pohjautuvan tarinan identtisistä kaksosista Ronald ”Ronnie” ja Reginald ”Reggie” Kraysta, jotka johtivat Lontoon alamaailmaa 1950- ja 1960-luvuilla.
25 vuotta aiempi elokuva samasta aiheesta on "The Krays – väkivallan veljekset" (1990).
Tuotanto.
Brian Helgeland kertoi vuonna 2013, että hän oli suunnittelemassa elokuvaa työnimeltään "Legend", joka kertoo gangsteri Reggie Kraysta ja tämän taistelusta hallita kymmenen minuuttia nuorempaa psykoottista kaksoisveljeään. Helmikuussa 2014 kerrottiin Tom Hardyn harkitsevan elokuvan kaksoispääroolia. Elokuvan kuvaukset alkoivat 12. kesäkuuta 2014.
Vastaanotto.
"Legend" rikkoi kotimaassaan Isossa-Britanniassa monia katsojaennätyksiä ensi-iltaviikonloppunaan.
Elokuva on saanut kriitikoilta pääosin keskinkertaisia arvosteluja, esimerkiksi Rotten Tomatoes -verkkosivustolla elokuva on saanut arvosanan 61 %, joka perustuu 134 arvioon, ja Metacritic-sivustolla elokuvalla on arvosana 55/100, joka perustuu 31 arvioon.
Tom Hardy sai roolistaan parhaan miespääosan British Independent Film Awards -palkinnon.
Juban lento-onnettomuus 2015

Juban lento-onnettomuus 2015 tapahtui 4. marraskuuta 2015, kun Juban kansainväliseltä lentoasemalta lähtenyt Antonov An-12BK -rahtikone syöksyi maahan pian lentoonlähdön jälkeen. 41 ihmistä kuoli, mukaan lukien koko kuusihenkinen miehistö. Konetta operoi Allied Services Limited, joka oli vuokrannut sen tadžikistanilaiselta Asia Airwaysilta.
Etelä-Sudanin viranomaisten mukaan lentokone oli ylikuormattu. Suurin osa matkustajista oli töissä öljykentillä, joille lento oli matkalla. Onnettomuudesta selviytyi kaksi matkustajaa: mies ja tyttövauva. Heidän lisäkseen onnettomuudesta selvisi myös yksi ilmeisesti miehistön jäsen, mutta hän kuoli sairaalassa.
Armenialainen Golgata

Armenialainen Golgata () on armenialaisten kansanmurhan silminnäkijäkuvaus vuosilta 1914–1916. Teoksen on kirjoittanut Armenian kirkon pappismunkki Grigoris Balakian (1876-1934). Hän kirjoitti tekstin Ranskassa ja se julkaistiin armeniaksi vuonna 1922. Laaja teos ilmestyi kaksiosaisena, ja vuoden 2015 suomennos kattaa vain sen alkuosan..
Balakian joutui karkotuskaupunkinsa Cankirin armenialaisten mukana pakkomarssille etelään kohti Syyriaa. Hän onnistui livahtamaan pakoon vartijoiltaan juuri ennen teloittamista ja pysytteli pari vuotta tuntemattomana maanpaossa. Lopulta hän tuli esille kirjoittaakseen tapahtumien kuvauksen. 
Teos ei ole pelkkä silminnäkijäkuvaus. Siihen on koottu myös taustatietoja ja poliittista analyysiä. Balakian pyrkii tuomaan esille, että turkkilaisten operaatio oli alusta alkaen suunniteltu kansanmurhaksi. Niinpä siihen kuului tärkeänä osana armenialaisen älymystön tuhoaminen. Hän myös korostaa Turkkia hallinneen nuorturkkilaisen puolueen syyllisyyttä kuolemanpartioiden luomiseen. 
Vastaanotto.
Teos on noussut huomattavaan julkisuuteen vasta sen jälkeen kun sen englanninnos julkaistiin 2009. Suomennos julkaistiin tapahtumien satavuotismuistoksi 2015.
Kosminen cocktail

Kosminen cocktail on yhdysvaltalaisen fyysikon Katherine Freesen kirjoittama pimeän aineen etsintää käsittelevä kirja.
Katherine Freese kuvaa kirjassa pimeää ainetta modernin fysiikan suurimmaksi ongelmaksi, joka on vielä ratkaisematta. Freese kertaa kirjassa pimeän aineen tutkimuksen etenemistä aina termin keksijä Fritz Zwickystä nykypäivän Large Hadron Colliderin kaltaisissa laitoksissa tehtävään tutkimukseen saakka. Freese kuvaa kirjassa hiukkastutkimusten takana olevien tieteentekijöiden persoonallisuuksia. 
Freesen esittelemien teoreetikoiden mukaan pimeä aine koostuu muun muassa WIMP-hiukkasista.
Kirjoittaja.
Kirjan kirjoittaja Katherine Freese on yhdysvaltalainen fyysikko ja teoreettinen kosmologi, joka toimii pohjoismaisen teoreettisen fysiikan tutkimuskeskus Norditan johtajana. Hän on myös Michiganin yliopiston fysiikan professori. Katherine Freese on yksi pimeän aineen varhaisista teoreetikoista.
Jalkapallon seurajoukkueiden maailmanmestaruuskilpailut 2015

Vuoden 2015 seurajoukkueiden maailmanmestaruuskilpailut pelattiin Japanissa 10.–20. joulukuuta 2015 välisenä aikana ja ne olivat järjestyksessään 12. seurajoukkueiden MM-kilpailut. Kilpailuihin osallistui jokaisen kuuden maanosaliiton mestarijoukkue sekä isäntämaan kansallisen sarjan voittaja eli yhteensä seitsemän joukkuetta.
Ottelut.
Jos ottelu päättyy tasatulokseen normaalin peliajan jälkeen:
David Bowien diskografia

David Bowie (1947–2016) oli englantilainen rockmuusikko, joka julkaisi yli 50 vuotta kestäneen uransa aikana 27 studioalbumia, 9 livealbumia, 46 kokoelmalevyä, 5 EP-levyä ja 111 singleä.
"Vuosiluvun jäljessä oleva numero viittaa singlen sijoitukseen Ison-Britannian virallisella listalla."
Philippe Furrer

Philippe Furrer (s. 16. kesäkuuta 1985 Bern, Sveitsi) on sveitsiläinen jääkiekkopuolustaja, joka pelaa National League A -joukkue HC Luganossa. Hän toimii joukkueen varakapteenina. 
Ura.
Seuraura.
Furrer on SC Bernin kasvatti. Hän debytoi Sveitsin pääsarja Nationalliga A:ssa vain 16-vuotiaana kaudella 2001–2002, jolloin Furrer pelasi kahdeksan runkosarjaottelua ilman tehopisteitä. Varsinaisella tulokaskaudellaan 2002–2003 hän pelasi 27 runkosarja- ja 13 playoff-ottelua tehden yhden syöttöpisteen. New York Rangers varasi Furrerin kuudennella kierroksella 179. pelaajana . Seuraava kausi 2003–2004 häneltä jäi kuitenkin kokonaan väliin loukkaantumisen vuoksi.
Kaudella 2007–2008 Furrer oli Bernin tehokkain puolustaja tehoilla 6+16=22. Kauden 2009–2010 päätteeksi hän voitti Sveitsin-mestaruuden. Kaudella 2011–2012 Furrer nousi joukkueen varakapteeniksi ja oli Bernin tehokkain puolustaja tehoilla 6+15=21, joilla hän jakoi NLA:n puolustajien pistepörssin yhdeksännen sijan Rapperswil-Jona Lakersin Derrick Walserin ja ZSC Lionsin Mathias Segerin kanssa. Furrer voitti kevään 2012 pudotuspelien puolustajien pistepörssin tehoilla 1+8=9. Seuraavan kauden 2012–2013 päätteeksi hän voitti Sveitsin-mestaruuden. Kaudella 2014–2015 Furrer voitti Sveitsin cupin.
Furrer siirtyi kaudeksi 2015–2016 kolmivuotisella sopimuksella HC Luganon riveihin. Hän nousi joukkueen varakapteeniksi. Furrer edusti Luganoa kauden aikana myös Spengler Cupissa, jossa hän toimi hetken myös joukkueen kapteenina Steve Hirschin oltua sivussa. Lugano eteni turnauksen finaaliin, jossa joukkue hävisi kuitenkin Kanadalle lukemin 4–3. Furrer valittiin Spengler Cupin tähdistökentälliseen.
Kaudeksi 2018–2019 Furrer teki kolmivuotisen sopimuksen Fribourg-Gottéronin kanssa.
Maajoukkueura.
Furrer edusti Sveitsiä Vancouverin olympiakisoissa 2010 ja Pyeongchangin olympiakisoissa 2018, joista jälkimmäisessä turnauksessa hän toimi joukkueen varakapteenina ja jakoi Sveitsin sisäisen tehotilaston voiton Pius Suterin kanssa lukemalla +4. Furrer pelasi myös MM-kilpailuissa vuosina 2008, 2009, 2011, 2012, 2013 ja 2017, joista vuoden 2013 turnaus päättyi hopeaan. Vuoden 2017 turnauksessa hän toimi Sveitsin varakapteenina. Yhteensä Furrer on pelannut 97 A-maaottelua tehopistein 2+7=9.
Furrer pelasi myös alle 20-vuotiaiden MM-kilpailuissa vuosina 2003 ja 2005. Vuoden 2004 häneltä jäi koko kauden 2003–2004 tapaan väliin. Furrer pelasi myös alle 18-vuotiaiden MM-kilpailuissa vuosina 2002 ja 2003, joista jälkimmäisessä turnauksessa hän toimi Sveitsin kapteenina.
Muuta.
Furrerin pikkuveli Thomas pelasi omalla urallaan Philippen joukkuetoverina yhden NLA-ottelun SC Bernissä kaudella 2009–2010.
The Duff

The Duff on vuonna 2015 ensi-iltansa saanut yhdysvaltalainen high schooliin sijoittuva komediaelokuva, joka perustuu Kody Keplingerin samannimiseen romaaniin. 
Juoni.
High schoolin älykkötytölle paljastuu julkinen salaisuus; hänen sosiaalinen statuksensa on erittäin epäimarteleva DUFF (Designated Ugly Fat Friend). Hän on siis kuumien ystävättäriensä sijaan se porukan epäviehättävä ja naurunalainen tyttö, jonka avulla pojat voivat lähestyä kauniita ja suosittuja tyttöjä. Hän haluaa tästä leimasta ehdottomasti eroon, ja pyytää avukseen miespuolisen lapsuudenystävänsä, joka ryhtyy hiomaan tytöstä timanttia joka tämä haluaa olla.
Vastaanotto.
Kriitikkojen arviot elokuvasta olivat kiittäviä. Rotten Tomatoes-sivuston kriitikoista 71% antoi "The Duffille" positiivisen arvosanan keskiarvolla 6/10, joka perustui 101 arvosteluun. Metacritic on laskenut 28 arvostelusta painotetun keskiarvon 56/100.
Tangerine

Tangerine on 10. heinäkuuta 2015 ensi-iltansa saanut yhdysvaltalainen draamakomedia. Sen on ohjannut Sean Baker, joka vastasi myös elokuvan käsikirjoituksesta yhdessä Chris Bergochin kanssa.
"Tangerine" kertoo Los Angelesissa asuvista Sin-Deestä (Kiki Kitana Rodriguez) ja tämän parhaasta ystävästä Alexandrasta (Mya Taylor). Sin-Dee ja Alexandra ovat kumpikin transsukupuolisia prostituoituja, jotka yrittävät etsiä itselleen töitä ja rakkautta.
Tuotanto.
Tangerinen pääosissa näyttelevät Kiki Kitana Rodriguez ja Mya Taylor ovat kumpikin oikeasti transsukupuolisia, eikä kummallakaan ole aiempaa kokemusta näyttelemisestä.
Tangerinen budjetti oli poikkeuksellisen pieni, noin 100 000 dollaria. Pienen budjetin takia elokuva kuvattiin kokonaan kolmella iPhone 5s -puhelimella.
Vastaanotto.
Elokuvan vastaanotto oli pääosin positiivinen. Kriitikoiden arvosanoja keräävä Metacritic antoi elokuvalle arvosanaksi 85/100, joka perustuu 35 elokuvakriitikon antamien arvosanojen keskiarvoon. Yhdysvaltalainen aikakauslehti "TIME" kuvaili elokuvaa ”pieneksi elämäniloiseksi elokuvaksi” ja valitsi sen yhdeksi vuoden 2015 parhaista elokuvista.
Tangerine tuotti Yhdysvalloissa yhteensä noin 700 000 dollaria.